Diari Oficial de la Generalitat Valenciana


Sumari del DOGV 3595, del 01-10-1999 (1999/8287)

ACORD de 17 de setembre de 1999, del Govern Valencià, per la qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Gata de Gorgos.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3595

Data del DOGV
:   01-10-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/8287


Data del document
:   17-09-1999

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Gata de Gorgos
    * expropiació
    * administració local

ACORD de 17 de setembre de 1999, del Govern Valencià, per la qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Gata de Gorgos. [1999/S8287]
  
El Govern Valencià, en la reunió del dia 17 de setembre de 1999, adoptà l'acord següent:
  
L'Ajuntament de Gata de Gorgos, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte del pavelló poliesportiu
  
Aquesta declaració d'urgent ocupació es justifica per les raons següents:
  
La imperiosa necessitat que les obres del pavelló poliesportiu s'adjudiquen i executen en el present exercici, ja que, en l'estar compreses en el Programa Provincial d'Instal·lacions Esportives, la demora en la seua execució podria produir pèrdues de subvencions.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, presentant-se al·legacions per alguns que han sigut resoltes pel Ple de la corporació. Hi consten l'aprovació del projecte d'obres, l'acta de replantejament i retenció de crèdit.
  
Per tot això, i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a expedient d'expropiació forçosa, instruïda per l'Ajuntament de Gata de Gorgos, per a l'execució del projecte de pavelló poliesportiu.
  
Relació de béns afectats:
  
Finca única. Propietari: Jaime Signes Mulet, amb domicili al carrer Pau, núm. 7, de Gata de Gorgos.
  
Situació: partida Sorts, parcel·la 399 del polígon 3, del Cadastre Topogràfic Parcel·lari de Gata de Gorgos.
  
Superfície: 1.937,49 m2.
  
Límits: nord i sud, Ajuntament de Gata de Gorgos; est, hereus de Francisco Signes Mulet (parcel·la 382 del polígon 3, del mateix Cadastre); i oest, senda d'Onofre o de Dalt.
  
Altres dades de la finca: situada en sòl no urbanitzable; ús agrícola, plantada de vinya. Estat jurídic: propietat de Jaime Signes Mulet, adquirida per herència del seu pare, Bautista Signes Fornés, al nom del qual està inscrita la finca en el Registre de la Propietat al tom 38, llibre 2, foli 30, finca 191, inscripció 1a, segons escriptura atorgada davant del notari Juan Escobar y Acha, el dia 22 d'abril de 1941.
  
El present Acord haurà de publicar-se en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa; perquè els interessats, una vegada publicada la relació i fins al moment de l'alçament de l'acta prèvia, puguen formular per escrit al·legacions davant de la corporació local expropiadora, als efectes d'esmenar les possibles errades que s'hagen fet en relacionar els béns afectats per l'ocupació urgent.
  
Aquest acord posa fi a la via administrativa en virtut de l'article 109.c de la Llei 30/1992, de 26 de novembre. Els interessats podran interposar contra ell els següents recursos:
  
a) Recurs potestatiu de reposició davant del Govern Valencià, en el termini d'un mes, comptador a partir de l'endemà de la publicació de l'Acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta del mateix pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb allò establit en els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i 46 de la Llei 29/1988, de 13 de juliol, reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació de l'Acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici que els interessats puguen exercitar qualsevol altra via que estimen oportuna.
  
València, 17 de setembre de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO